Γ.Σ. Αμαρουσίου (καλαθοσφαίριση ανδρών)

Το τμήμα καλαθοσφαίρισης ανδρών του Γ.Σ. Αμαρουσίου είναι ελληνικό αθλητικό επαγγελματικό τμήμα του Γυμναστικού Συλλόγου Αμαρουσίου που δραστηριοποιείται στην περιοχή του Αμαρουσίου, στην Αττική, με έδρα το Δημοτικό Κλειστό Γυμναστήριο Αμαρουσίου, χωρητικότητας 1.350 θεατών, στη συνοικία του Αγίου Θωμά. Επίσημα χρώματα του συλλόγου είναι το κίτρινο και το μαύρο.

 Το τμήμα καλαθοσφαίρισης του Αμαρουσίου ιδρύθηκε το 1950 και είναι το βασικό τμήμα του συλλόγου. Είναι ένας από τους πρώτους συμμετέχοντες στο ελληνικό πρωτάθλημα μπάσκετ με πολύ καλές επιδόσεις, ειδικά την δεκαετία του 1970 όπου αγωνιζόταν και στις ευρωπαϊκές διοργανώσεις. Τα επόμενα χρόνια όμως (1981-1997) το Μαρούσι δεν είχε ανάλογη πορεία και αγωνιζόταν στην Α2 και τη Β Εθνική. Το 1998 με προπονητή το Νίκο Παύλου το Μαρούσι επανήρθε στην Α1 και την πρώτη περίοδο (1998-1999) εξασφάλισε τη συμμετοχή του στο Κύπελλο Κόρατς, έχοντας ένα κράμα έμπειρων και νέων παικτών με προπονητή τον Κώστα Πετρόπουλο και ηγέτες τους Τζον Κόρφα, Πιτ Παπαχρόνη, Έρικ Μικ, Χένρυ Τέρνερ. Την περίοδο 1999-2000 τη θέση προπονητή ανέλαβε ο Βαγγέλης Αλεξανδρής και η ανοδική πορεία συνεχίστηκε με την κατάκτηση της τρίτης θέσης στο φάιναλ φορ του κυπέλλου Ελλάδας. Η μεγαλύτερη στιγμή της ιστορίας του Αμαρουσίου ήρθε το 2001 όταν με το Βαγγέλη Αλεξανδρή προπονητή και τους Τζίμι Ολιβερ, Ασράφ Αμάγια, Βασίλι Ευθύμοφ, Γιώργο Μασλαρινό, Σωτήρη Νικολαϊδη, Δημήτρη Μαρμαρινό, Αλέξη Φαλέκα, Βαγγέλη Βουρτζούμη, Δημήτρη Καραπλή κατέκτησε το Κύπελλο Σαπόρτα νικώντας τη γαλλική Σαλόν στον τελικό της Βαρσοβίας. Την ίδια επιτυχία λίγο έλειψε να επαναλάβει τη σεζόν 2001-2002 όταν έφτασε στα ημιτελικά του κυπέλλου Κόρατς, ενώ στην Ελλάδα αγωνίστηκε στον τελικό του Κυπέλλου. Τη σεζόν 2002-2003 με τον Παναγιώτη Γιαννάκη στον πάγκο έκανε ρεκόρ νικών (14). Τη σεζόν 2003-2004 και πάλι με τον Παναγιώτη Γιαννάκη στον πάγκο και ρεκόρ 21-5 κατέκτησε τη δεύτερη θέση στο πρωτάθλημα και έχασε στον τελικό της FIBA Europe League από την Ούνιξ Καζάν. Την περίοδο 2004-05 το Μαρούσι τερμάτισε στην 2η θέση της κανονικής διάρκειας με ρεκόρ 19-7 έχοντας τον Παναγιώτη Γιαννάκη στον πάγκο και τον Βασίλη Σπανούλη ηγέτη της ομάδας. Στα play-off έχασε από την ΑΕΚ με 3-1 χάνοντας το πλεονέκτημα έδρας με 73-74 στον πρώτο αγώνα. Στον μικρό τελικό αντιμετώπισε τον Πανιώνιο όπου έχασε πάλι με 3-1. Στο τέλος της χρονιάς ο Σπανούλης υπέγραψε στον Παναθηναϊκό. 1 Κύπελλο Σαπόρτα: 2001 Πρωταθλητής B' Εθνικής κατηγορίας: 1970-71 2002 Συμμετοχή στα ημιτελικά Κυπέλλου Κόρατς 2002 Συμμετοχή στον τελικό του Κυπέλλου Ελλάδας 2004 Συμμετοχή στον τελικό του EuroChallenge 2004 Δεύτερη θέση Ελληνικού Πρωταθλήματος 2005 Δεύτερη θέση στην κανονική περίοδο του Ελληνικού Πρωταθλήματος 2006 Συμμετοχή στον τελικό του Κυπέλλου Ελλάδας 2016 Άνοδος στην Β Εθνική Ανδρών (πρωτάθλημα Γ Εθνικής 2015-16) Ελληνικές ομάδες καλαθοσφαίρισης στις διεθνείς διοργανώσεις «Mαρούσι: Μία ιστορία σαν παραμύθι», αφιέρωμα στον ιστότοπο Sport24.gr, 13 Απριλίου 2012. «Ήταν κάποτε μια ομάδα που την έλεγαν Μαρούσι», αφιέρωμα στον ιστότοπο Contra.gr, 17 Απριλίου 2015. Κλειστό Γυμναστήριο Αμαρουσίου, πληροφορίες στον ιστότοπο Stadia.gr. Τα στατιστικά του τελικού του Κυπέλλου Σαπόρτα 2001